NOȚIUNI DE FONETICĂ

Fonetica este știința care se ocupă cu studiul sunetelor unei limbi.

Totalitatea literelor așezate într-o anumită ordine formează alfabetul.

Sunetele limbii române sunt:

a. VOCALE : a,ă,â,e,i,î,o,u.

b.CONSOANE :b,c,d,f,g,h,j,k,l,m,n,p,r,s,ș,t,ț,v,x,z.

c.SEMIVOCALE : e, i, o, u (când se pronunță mai slab).

**Silaba** este sunetul(vocala) sau grupul de sunete care cuprinde în mod obligatoriu o vocală și care se pronunță printr-o singură deschidere a gurii.

**DIFTONGUL** este grupul de sunete alcătuit dintr-o vocală și o semivocală alăturate, pronunțate într-o silabă.

 **ia**r-bă, l**ea**-fă, n**ou**, n**e**-**a**m(dus) etc

**TRIFTONGUL** este grupul de sunete alcătuit dintr-o vocală și două semivocale alăturate, pronunțate într-o silabă.

 a-ri-p**ioa**-ră, le-**oai-**că, miau, n**e-au(**lăudat) etc

**HIATUL** constă în rostirea în silabe diferite a două vocale alăturate.Hiat poate fi și între o vocală și un diftong.

 f**i**-**i**n-ță, li-c**e-e**, **a**-**e**r, p**o-e-**z**i**-**e,** tre-b**u**-**ia**  etc

**Accentul** constă în pronunțarea mai intensă a unei silabe dintr-un cuvânt.Accentul cade pe vocala silabei respective și atât vocala, cât și silaba aflate sub accent se numesc accentuate.

ves**e**lă-v**e**selă, h**a**ină-ha**i**nă, cop**i**i-c**o**pii etc

Exerciții.

1.Identifică diftongul,triftongul și hiatul din următoarele cuvinte:

tăiai, rouă, toaletă, păreau, dezmiardă, floare, măsea, cais, mi-ai(zis), deal, geografie, ecuator, le-a(dat).

2.Desparte în silabe cuvintele:

despre, chioșcuri, tablă, agrafă, astru, jertfă, muzee, plouă, munte.

3.Subliniază silaba pe care cade accentul în cuvintele:cafea, regizor, pădure, catedră, repede, vizită, cameră, macara, albină.